钦定古今图书集成/明伦汇编/交谊典/第056卷 > 《山有枢三章》
## 钦定古今图书集成/明伦汇编/交谊典/第056卷 > 《山有枢三章》

〈序〉刺晋昭公也。〈朱注〉此诗盖亦答前篇之意而解其忧。

山有枢，隰有榆。子有衣裳，弗曳弗娄。子有车马，弗驰
弗驱。宛其死矣，他人是愉。

山有栲，隰有杻。子有庭内，弗洒弗扫。子有钟鼓，弗鼓
弗考。宛其死矣，他人是保。

山有漆，隰有栗。子有酒食，何不日鼓瑟。且以喜乐，且
以永日。宛其死矣，他人入室。